Author: OI
Last saved by: Jakub
Company: MDPT

Dôvodová správa

Návrh na uzavretie Dohody medzi vládou Slovenskej republiky a vládou Lotyšskej republiky o medzinárodnej kombinovanej doprave sa predkladá ako iniciatívny materiál. 

Na odporúčanie vlády z roku 1998 sa uskutočnili rozhovory zástupcov ministerstiev dopravy oboch štátov s cieľom posúdenia možnosti spolupráce v oblasti kombinovanej dopravy. Následne slovenská strana vypracovala návrh dohody, ktorý odovzdala lotyšskej strane. Text bol ďalej upravovaný na základe pripomienok vyplývajúcich z vnútrorezortného a medzirezortného pripomienkového konania. Na návrh lotyšskej strany boli zmenené finančné ustanovenia, ktoré boli následne prekonzultované s MF SR. S lotyšskou stranou bolo potom  korešpondenčnou cestou dohodnuté predkladané znenie.

Tento text zohľadňuje rezolúcie a zásady prijaté v rámci Hospodárskej komisie OSN, Európskej konferencie ministrov dopravy a právo Európskej únie. Dohoda upravuje vykonávanie medzinárodnej kombinovanej dopravy medzi Slovenskom a Lotyšsskom a tranzit cez ich územia, vymedzuje podmienky vykonávania sprevádzanej a nesprevádzanej kombinovanej dopravy, prekračovania hraníc, dodržiavanie vnútroštátnych právnych predpisov, sankciovanie za ich porušenie a zároveň vyjadruje podporu pre vykonávanie kombinovanej dopravy.
  
Preto odporúčam dohodu schváliť. Jej uzavretie nekladie nároky na štátny rozpočet. Dohoda má právny režim medzivládnej dohody a nevyžaduje súhlas Národnej rady Slovenskej republiky.